<classify> Hatua hii imekuja baada ya Mwenyekiti wa Yanga, Yusuph Manji kumtuhumu kumhujumu hivyo anakaa pembeni kupisha uchunguzi.Akizungumza na waandishi wa habari jana, Komba alisema Manji anasema nahusika kupanga mikakati ya kupewa rushwa ili akate jina lake na tuhuma hizi kwake ni nzito ukizingatia taaluma yake ya sheria.Manji ananituhumu mimi kupanga mikakati ya kupewa rushwa ili nikate jina lake, tuhuma hizi kwangu ni nzito ukizingatia taaluma yangu ya sheria, sitaki kuwa chanzo cha mgogoro Yanga, alisema Komba.Pia Komba alisema wanasheria nguli Said el Maamry, Alex Mgongolwa, Mapande na baadhi ya wabunge ni watu anaowaheshimu na wamemshauri juu ya suala hili, hivyo kwa busara ameamua kukaa pembeni uchaguzi ufanyike.Sauti zinazosemwa sizitambui, sizijui, halafu najiuliza wanapanga kwa manufaa ya nani? Kwa nini Manji katishika kuchukua fomu TFF wakati ameonesha uwezo mkubwa wa kuongoza Yanga? Alihoji Komba.Komba alisema alitegemea Manji angemrahisishia kazi lakini matokeo yake anachafuka kwa vitu ambavyo si vya kweli. Mchakato wa uchaguzi TFF unaendelea chini ya Makamu Mwenyekiti Wakili Domina Mideli.  <topic>: michezo 